Ο **Άλαν Σκοτ Πάρντιου** (αγγλικά: **Alan Scott Pardew**), γεννημένος στις 18 Ιουλίου 1961, είναι Άγγλος προπονητής ποδοσφαίρου και πρώην επαγγελματίας ποδοσφαιριστής. Τα σημαντικότερα ποδοσφαιρικά επιτεύγματα του Πάρντιου περιλαμβάνουν την συμμετοχή του σε τρεις τελικούς του Κυπέλλου Αγγλίας: ως παίκτης με την Κρίσταλ Πάλας το 1990 κι ως προπονητής με τη Γουέστ Χαμ Γιουνάιτεντ το 2006 και την Κρίσταλ Πάλας το 2016. 

Επίσης έχει να επιδείξει άνοδο τρεις ανόδους στην Πρέμιερ Λιγκ στην καριέρα του, ως παίκτης με την Πάλας και ως προπονητής σε Ρέντινγκ και Γουέστ Χαμ. Κοουτσάρισε επίσης τη Νιούκασλ από το 2010 έως το 2014 κερδίζοντας δύο βραβεία (**Προπονητής της σεζόν 2011-12 στην Πρέμιερ Λιγκ** και **Προπονητής της Χρονιάς 2011–12** από την Ένωση Προπονητών Ποδοσφαίρου), αφού οδήγησε την ομάδα στις ευρωπαϊκές διοργανώσεις για πρώτη φορά από την επιστροφή του συλλόγου στην κορυφαία κατηγορία. Αργότερα κάθισε στο πάγκο της Κρίσταλ Πάλας, της Γουέστ Μπρόμιτς Άλμπιον και της Άντο Ντεν Χάαχ, ενώ εργάστηκε κι ως τηλεσχολιαστής του Sky Sports για τη σεζόν 2017–18.

### Ποδοσφαρική καριέρα

Ο Πάρντιου γεννήθηκε στο Γουίμπλεντον του Λονδίνου. Ξεκίνησε την καριέρα του ως ποδοσφαιριστής μερικής απασχόλησης στο **Whyteleafe** και στο **Epsom & Ewell**, ενώ παράλληλα εργαζόταν ως υαλοποιός. Εγκατέλειψε το ποδόσφαιρο για έξι μήνες όταν εργαζόταν στη Μέση Ανατολή,  αλλά επέστρεψε στο ποδόσφαιρο στην **Corinthian Casuals** προτού συνεχίσει στην **Dulwich Hamlet** και στη Γέοβιλ Τάουν.

Το 1987 μετακόμισε στην ομάδα της Δεύτερης Κατηγορίας Κρίσταλ Πάλας το 1987 έναντι 7.500 λιρών. Το 1989, βοήθησε την Πάλας να κερδίσει την άνοδο στην Πρώτη Κατηγορία αφού κέρδισε τη Μπλάκμπερν Ρόβερς στα πλέι οφ. Παράλληλα αγωνίστηκε και στον τελικό του κυπέλλου Αγγλίας, όπου η Πάλας έχασε από τη Μάντσεστερ Γιουνάιτεντ. Η Πάλας συνέχισε να εντυπωσιάζει στην Πρώτη Κατηγορία και το 1990–91 εξασφάλισε την τρίτη θέση στο πρωτάθλημα. Αργότερα ο Πάρντιου μετακόμισε στην Τσάρλτον Αθλέτικ τον Νοέμβριο του 1991, και ήταν ο πρώτος σκόρερ της Τσάρλτον τη σεζόν 1992–93 με δέκα γκολ. Το 1995, ο Πάρντιου αγωνίστηκε τέσσερις φορές (ως δανεικός) στην Τότεναμ στο Κύπελλο Ιντερτότο. Αφού απέρριψε την ευκαιρία να παίξει στο Χονγκ Κονγκ, ο Πάρντιου μετακόμισε στη Μπαρνέτ έχοντας προπονητή τον Terry Bullivant. Όταν ο Bullivant μετακόμισε στο Ρέντινγκ το 1997, πήρε τον Πάρντιου μαζί του, ως υπεύθυνο της ομάδας των αναπληρωματικών.

### Προπονητική καριέρα

Η πρώτη εμπειρία του Πάρντιου ως προπονητής ήρθε τον Μάρτιο του 1998 όταν τοποθετήθηκε υπηρεσιακός προπονητής στη Ρέντινγκ, μετά την αποχώρηση του Bullivant. Ο πρώτος του αγώνας ήταν εναντίον της Χάντερσφιλντ Τάουν στις 21 Μαρτίου 1998, όπου η Ρέντινγκ έχασε με 0–2. Μετά τον διορισμό του Τόμι Μπερνς, παρέμεινε ως προπονητής των αναπληρωματικών της ομάδας μέχρι το τέλος της σεζόν 1998–99, όταν η Ρέντινγκ διέλυσε την εφεδρική ομάδα της. Παρ' όλα αυτά, προήχθη σε πρώτο προπονητή του συλλόγου, το 1999, και μετέτρεψε τον σύλλογο από μαχητές του υποβιβασμού σε υποψήφιους για άνοδο. Η ομάδα της Ρέντινγκ του Πάρντιου έχασε με 3–2 από τη Γουόλσολ στον τελικό των πλέι οφ της Β' Κατηγορίας στο τέλος της σεζόν 2000-01, αλλά αυτό εξαργυρώθηκε την επόμενη σεζόν καθώς ο σύλλογος πέτυχε αυτόματη άνοδο στην Φούτμπολ Λιγκ Ουάν. Η σεζόν στην ανώτερη κατηγορία ήταν εντυπωσιακή, καθώς ο σύλλογος τερμάτισε τέταρτος.

### Γουέστ Χαμ Γιουνάιτεντ

Στις αρχές της σεζόν 2003–04, ο Πάρντιου ανέλαβε την Γουέστ Χαμ Γιουνάιτεντ. Η πρώτη σεζόν του Πάρντιου στη Γουέστ Χαμ ήταν ανεπιτυχής αλλά τη περίοδο 2004–05, η Γουέστ Χαμ κατάφερε τελικά να κερδίσει την άνοδο στην Πρέμιερ Λιγκ αφού νίκησε την Πρέστον Νορθ Εντ στον τελικό των πλέι-οφ. Τη σεζόν 2005-06, ο Πάρντιου οδήγησε την ομάδα στην κατάκτηση της ένατης θέσης στην Πρέμιερ Λιγκ αλλά και στον τελικό του Κυπέλλου Αγγλίας, όπου ηττήθηκε στα πέναλτι από την τη Λίβερπουλ. Τη σεζόν 2006–07, ο Πάρντιου επικρίθηκε για τα ανεπιτυχή αποτελέσματα και στις 11 Δεκεμβρίου 2006, μετά από μια ήττα με 4–0 εκτός έδρας από την Μπόλτον Γουόντερερς, ο Πάρντιου απολύθηκε από τον σύλλογο.

### Τσάρλτον Αθλέτικ

Ανακοινώθηκε ως προπονητής της Τσάρλτον Αθλέτικ στις 24 Δεκεμβρίου 2006, υπογράφοντας συμβόλαιο τριάμισι ετών. Ανέλαβε με την Τσάρλτον στην 19η θέση της Πρέμιερ Λιγκ, με μόλις 12 βαθμούς. Η Τσάρλτον δεν κατόρθωσε να σωθεί, με αποτέλεσμα τον πρώτο υποβιβασμό της καριέρας του Πάρντιου, τόσο ως παίκτη όσο και ως προπονητή. Για να επιτύχει την επιστροφή της ομάδας στην Πρέμιερ Λιγκ, ο Πάρντιου υπέγραψε συμβόλαια με σημαντικούς παίκτες όμως η Τσάρλτον απέτυχε να προβιβαστεί, ολοκληρώνοντας τη σεζόν στην 11η θέση. Το ίδιο συνέβη και τη σεζόν 2008–09, και με την ομάδα κοντά στο πάτο του βαθμολογικού πίνακα, στις 22 Νοεμβρίου 2008, ο Πάρντιου έλυσε κοινή συναινέσει το συμβόλαιο του με την Τσάρλτον.

### Σαουθάμπτον

Στις 17 Ιουλίου 2009, ανέλαβε τη Σαουθάμπτον  και την οδήγησε στον τελικό του Λιγκ Τρόφι του 2010, όπου κέρδισε 4-1 την Κάρλαϊλ Γιουνάιτεντ. Η νίκη έδωσε στον σύλλογο το πρώτο του τρόπαιο από το 1976. Πέντε μήνες αργότερα, ο Πάρντιου απολύθηκε από τον σύλλογο εν μέσω αναφορών για χαμηλό ηθικό του προσωπικού και συγκρούσεις μεταξύ του Πάρντιου και του προέδρου του συλλόγου.

### Νιούκαστλ Γιουνάιτεντ

Στις 9 Δεκεμβρίου 2010, ο σύλλογος ανακοίνωσε τον Πάρντιου ως νέο μάνατζερ του συλλόγου με συμβόλαιο πεντέμισι ετών. Στο πρώτο του παιχνίδι ως υπεύθυνος, ο Πάρντιου οδήγησε τη Νιούκαστλ σε μια νίκη 3-1 επί της Λίβερπουλ στο Σεντ Τζέιμς Παρκ στις 11 Δεκεμβρίου 2010. Στον πρώτο εντός έδρας αγώνα του συλλόγου το 2011, πέτυχε μια αξιοσημείωτη νίκη 5–0 επί της πρώην ομάδας του Γουέστ Χαμ. Στην αρχή της σεζόν 2011–12, ο Πάρντιου οδήγησε τη Νιούκαστλ στο καλύτερο ξεκίνημά της στην Πρέμιερ Λιγκ τα τελευταία 17 χρόνια, με ένα αήττητο σερί 11 αγώνων σε όλες τις διοργανώσεις. Δύο ημέρες πριν από τον τελευταίο αγώνα της σεζόν, ο Πάρντιου κέρδισε το βραβείο του **Προπονητή της Χρονιάς της Πρέμιερ Λιγκ**, και έγινε ο πρώτος προπονητής της Νιούκαστλ που κατάφερε ένα τέτοιο επίτευγμα. Του απονεμήθηκε το βραβείο μετά από μια εντυπωσιακή σεζόν με τη Νιούκαστλ, όπου την οδήγησε σε ευρωπαϊκή θέση για την επόμενη σεζόν. Κέρδισε επίσης το βραβείο του **Προπονητή της Χρονιάς** από τη Λίγκα Προπονητών Ποδοσφαίρου, το οποίο τον έκανε τον πρώτο και μοναδικό Άγγλο προπονητή που κέρδισε τα δύο ατομικά βραβεία σε μία μόνο σεζόν της Πρέμιερ Λιγκ. Στις 27 Σεπτεμβρίου 2012, ο Πάρντιου υπέγραψε οκταετή επέκταση συμβολαίου με τον σύλλογο. 
Τον Σεπτέμβριο του 2014, με τον σύλλογο στην τελευταία θέση στην Πρέμιερ Λιγκ, ορισμένοι οπαδοί δημιούργησαν έναν ιστότοπο, το Sackpardew.com, για να απαιτήσουν την απόλυσή του. Η προσωρινή αγωνιστική ανάκαμψη της ομάδας έδωσαν στον Πάρντιου την ευκαιρία να τιμηθεί στις 12 Δεκεμβρίου 2014, με το βραβείο του προπονητή του μήνα στην Premier League για τον Νοέμβριο του 2014.

### Κρίσταλ Πάλας

Στις 3 Ιανουαρίου 2015, ο Πάρντιου ανέλαβε νέος προπονητής της Κρίσταλ Πάλας, υπογράφοντας συμβόλαιο τριάμισι ετών με τον σύλλογο.  Ο Πάρντιου οδήγησε την Κρίσταλ Πάλας στον καλύτερο τερματισμό της στην Πρέμιερ Λιγκ στη δέκατη θέση. Η σεζόν 2015–16 ξεκίνησε καλά για τον Πάρντιου αλλά σταδιακά η ομάδα υποχώρησε στον βαθμολογικό πίνακα για να τερματίσει τελικά στην 15η θέση. Παρά ταύτα, η ομάδα προκρίθηκε στον τελικό του Κυπέλλου Αγγλίας της σεζόν 2015-16, όπου έχασε με 2-1 από τη Μάντσεστερ Γιουνάιτεντ. Μετά από ένα κακό ξεκίνημα στη σεζόν 2016-17, ο Πάρντιου απολύθηκε στις 22 Δεκεμβρίου 2016.

### Γουέστ Μπρόμιτς Άλμπιον

Στις 29 Νοεμβρίου 2017, ο Πάρντιου ανακοινώθηκε ως νέος προπονητής της Γουέστ Μπρόμιτς Άλμπιον, υπογράφοντας συμβόλαιο διάρκειας μέχρι το τέλος της σεζόν 2019-20. Στις 2 Απριλίου 2018, οι δυο πλευρές ανακοίνωσαν τη λύση της μεταξύ τους συνεργασίας αφού η ομάδα διένυε ένα σερί 10 αγώνων χωρίς νίκη στην Πρέμιερ Λιγκ.

### Άντο Ντεν Χάαχ

Στις 24 Δεκεμβρίου 2019, ο Πάρντιου ανακοινώθηκε ως ο νέος προπονητής της ολλανδικής Άντο Ντεν Χάαχ, υπογράφοντας συμβόλαιο μέχρι το τέλος της σεζόν 2019–2020. Κουτσάρισε για οκτώ αγώνες στην Έρεντιβιζι, κερδίζοντας μόνο τον έναν, προτού διακοπεί το πρωτάθλημα στην Ολλανδία στις 12 Μαρτίου λόγω της πανδημίας του κορωνοϊού του 2020. Έφυγε από τον σύλλογο στις 28 Απριλίου 2020 αφού και τα δύο μέρη συμφώνησαν αμοιβαία να μην επεκτείνουν το συμβόλαιό του μετά το τέλος της σεζόν.

### ΤΣΣΚΑ Σόφιας

Στις 23 Νοεμβρίου 2020 διορίστηκε σύμβουλος για ποδοσφαιρικά θέματα, των ιδιοκτητών της ΤΣΣΚΑ Σόφιας. Τον Απρίλιο του 2022, ο Πάρντιου ανέλαβε και την τεχνική ηγεσία της ομάδας μετά την παραίτηση του προπονητή Stoycho Mladenov. Το ντεμπούτο του ως προπονητής ήταν μια εντός έδρας λευκή ισοπαλία με την Λέφσκι Σόφιας στις 17 Απριλίου. Ο Πάρντιου έχασε το δεύτερο παιχνίδι του πρωταθλήματος, εναντίον της Λουντογκόρετς Ραζγκράντ με σκορ 5–0, σημειώνοντας τη μεγαλύτερη ήττα για την ΤΣΣΚΑ στη σεζόν. Η ΤΣΣΚΑ Σόφιας ηττήθηκε επίσης στον τελικό του Κυπέλλου Βουλγαρίας από την αιώνια αντίπαλο, τη Λέφσκι Σόφιας. Την 1η Ιουνίου 2022, ο Πάρντιου αποχώρησε από την ΤΣΣΚΑ ως προπονητής και τεχνικός διευθυντής αφού οι οπαδοί της ομάδας πέταξαν μπανάνες στους μαύρους παίκτες της ΤΣΣΚΑ. 
Μαζί του αποχώρησε κι ο βοηθός του, ο Άλεξ Ντάιερ, που είναι μαύρος.

### Άρης Θεσσαλονίκης

Στις 14 Σεπτεμβρίου 2022 ο Πάρντιου ανέλαβε νέος προπονητής του Άρη Θεσσαλονίκης, αντικαθιστώντας τον Χερμάν Μπούργος. Υπέγραψε συμβόλαιο ενός έτους με δυνατότητα παράτασης για ένα ακόμη έτος. Αποχώρησε από τον σύλλογο στις 23 Φεβρουαρίου 2023 με κοινή συναίνεση.  O Άγγλος τεχνικός κάθισε στον πάγκο του Άρη συνολικά σε 21 παιχνίδια ( 17 για το πρωτάθλημα και 4 για το Κύπελλο) με απολογισμό 9 νίκες, 3 ισοπαλίες και 9 ήττες (και τέρματα 25-18).

Ραδιοφωνικός παραγωγός
----------------------

Στις 11 Αυγούστου 2023, ανακοινώθηκε ότι ο Άλαν Πάρντιου αφήνει στην άκρη την προπονητική και αναλαμβάνει ραδιοφωνική εκπομπή στο TalkSPORT με τον γνωστό Άγγλο Dj και οπαδό της Τότεναμ, Ματζέστικ.

Παραπομπές
----------

1. ↑  Bate, Adam (8 Αυγούστου 2017). «Alan Pardew joins Sky Sports and he cannot wait for the new season». Sky Sports. Ανακτήθηκε στις 15 Αυγούστου 2017.
2. ↑  Henderson, Jon (7 May 2006). «Rise of the part-timer who almost quit». *The Guardian* (London).. Ανακτήθηκε στις 5 November 2007.
3. ↑
4. ↑
5. ↑  «Emerson arrives». *The Independent* (London). 19 March 1998. Αρχειοθετήθηκε από το πρωτότυπο στις 2014-12-31.. Ανακτήθηκε στις 31 March 2016.
6. ↑  «Reading 0–2 Huddersfield Town». BBC Sport. 21 March 1998.. Ανακτήθηκε στις 31 December 2014.
7. ↑  «Stewart puts knife in; Reading 0 Huddersfield 2». *Sunday Mercury* (Birmingham). 22 March 1998.. Ανακτήθηκε στις 31 December 2014.
8. ↑  «Alan Pardew managerial profile». League Managers Association. Αρχειοθετήθηκε από το πρωτότυπο στις 10 Αυγούστου 2007. Ανακτήθηκε στις 21 Σεπτεμβρίου 2007.
9. ↑  «Pardew free to join West Ham». BBC Sport. 18 September 2003.. Ανακτήθηκε στις 26 August 2007.
10. ↑  «West Ham 1–0 Preston». BBC Sport. 30 May 2005. Αρχειοθετήθηκε από το πρωτότυπο στις 29 August 2007.. Ανακτήθηκε στις 26 August 2007.
11. ↑  «Liverpool 3–3 West Ham». BBC Sport. 13 May 2006. Αρχειοθετήθηκε από το πρωτότυπο στις 9 September 2007.. Ανακτήθηκε στις 30 August 2007.
12. ↑  «Pardew sacked as West Ham manager». BBC Sport. 11 December 2006.. Ανακτήθηκε στις 31 March 2016.
13. ↑  «Pardew replaces Reed at Charlton». BBC Sport. 24 December 2006.. Ανακτήθηκε στις 31 March 2016.
14. ↑  «Pardew admits Charlton frailties». BBC Sport. 8 May 2007. Αρχειοθετήθηκε από το πρωτότυπο στις 15 September 2007.. Ανακτήθηκε στις 21 September 2007.
15. ↑  «Pardew and Charlton part company». BBC Sport.. Ανακτήθηκε στις 12 September 2014.
16. ↑  «Southampton name Pardew as boss». BBC Sport. 17 July 2009. Αρχειοθετήθηκε από το πρωτότυπο στις 17 July 2009.. Ανακτήθηκε στις 16 July 2009.
17. ↑  Nakrani, Sachin (28 March 2010). «Southampton thrash Carlisle to win Johnstone's Paint Trophy». *The Guardian*.. Ανακτήθηκε στις 1 April 2016.
18. ↑  «Carlisle 1 – 4 Southampton». BBC Sport. 28 March 2010.. Ανακτήθηκε στις 23 April 2016.
19. ↑  Wilson, Jeremy (31 August 2010). «Southampton sack Alan Pardew due to concern over staff morale at St Mary's». *The Daily Telegraph* (London). Αρχειοθετήθηκε από το πρωτότυπο στις 2 September 2010.. Ανακτήθηκε στις 31 August 2010.
20. ↑  Fletcher, Paul (30 Αυγούστου 2010). «Pardew sacking at Saints raises eyebrows». BBC Sport. Αρχειοθετήθηκε από το πρωτότυπο στις 1 Σεπτεμβρίου 2010. Ανακτήθηκε στις 31 Αυγούστου 2010.
21. ↑  «Alan Pardew signs lengthy deal as new Newcastle manager». BBC Sport. 9 December 2010.. Ανακτήθηκε στις 31 March 2016.
22. ↑  McNulty, Phil (11 December 2010). «Newcastle 3–1 Liverpool». BBC Sport. Αρχειοθετήθηκε από το πρωτότυπο στις 12 December 2010.. Ανακτήθηκε στις 12 December 2010.
23. ↑  + dateCreated + (5 January 2011). «Football News | Match Report | Newcastle v West Ham – 5 January 2011». Sky Sports. Αρχειοθετήθηκε από το πρωτότυπο στις 8 January 2011.. Ανακτήθηκε στις 10 January 2011.
24. ↑  Edwards, Luke (16 October 2011). «Newcastle United 2 Tottenham Hotspur 2: match report». *The Daily Telegraph* (London). Αρχειοθετήθηκε από το πρωτότυπο στις 12 January 2022.. Ανακτήθηκε στις 17 October 2011.
25. ↑  «Newcastle United's Alan Pardew named manager of the season». BBC Sport. 11 Μαΐου 2012. Ανακτήθηκε στις 11 Μαΐου 2012.
26. ↑  «Alan Pardew wins LMA award 2012». League Managers Association. 14 May 2012. Αρχειοθετήθηκε από το πρωτότυπο στις 21 May 2012.. Ανακτήθηκε στις 17 May 2012.
27. ↑  «Newcastle United manager Alan Pardew has signed a new eight-year contract». Sky Sports. Αρχειοθετήθηκε από το πρωτότυπο στις 29 September 2012. .
28. ↑  «Aguero and Pardew claim Barclays' monthly awards». Premier League. 12 December 2014. Αρχειοθετήθηκε από το πρωτότυπο στις 13 February 2015.. Ανακτήθηκε στις 12 December 2014.
29. ↑  Burt, Jason (3 January 2015). «Alan Pardew confirmed as Crystal Palace manager after Newcastle receive £3.5m compensation». *The Daily Telegraph* (London). Αρχειοθετήθηκε από το πρωτότυπο στις 12 January 2022.. Ανακτήθηκε στις 3 January 2015.
30. ↑  «Crystal Palace 1–0 Swansea: Chamakh goal secures top 10 Premier League finish». Sky Sports. 24 May 2015.. Ανακτήθηκε στις 25 May 2015.
31. ↑  «Alan Pardew: West Bromwich Albion part company with manager». BBC Sport. 2 Απριλίου 2018. Ανακτήθηκε στις 2 Απριλίου 2018.
32. ↑  «Alan Pardew is the new head coach of ADO Den Haag». ADO Den Haag. 24 Δεκεμβρίου 2019. Ανακτήθηκε στις 24 Δεκεμβρίου 2019.
33. ↑  «Alan Pardew: ADO Den Haag appoint ex-West Ham & Newcastle manager as head coach». BBC Sport. 24 Δεκεμβρίου 2019. Ανακτήθηκε στις 25 Δεκεμβρίου 2019.
34. ↑  «Alan Pardew leaves ADO Den Haag by mutual consent». Sky Sports. 28 April 2020.. Ανακτήθηκε στις 1 May 2020.
35. ↑  «Alan Pardew joins Bulgarian side CSKA Sofia as technical director». *BBC Sport*. 23 Νοεμβρίου 2020. Ανακτήθηκε στις 23 Νοεμβρίου 2020.
36. ↑  «Alan Pardew back in manager's job after resignation forces the issue». *NUFC The Mag*. 15 Απριλίου 2022.
37. ↑  «Alan Pardew: We deserved to win, we had to score at least one of our positions». 17 Απριλίου 2022.
38. ↑  «CSKA Sofia vs. Levski Sofia - 17 April 2022 - Soccerway». *uk.soccerway.com*.
39. ↑  «Заради 0:5 от Лудогорец: Цяла Европа се смее на Алън Пардю». *Gol*.
40. ↑  Ivanov, Kristiyan (15 Μαΐου 2022). «"Синята" приказка продължава! Левски удари ЦСКА за първа Купа от 15 години» (στα Βουλγαρικά). dsport.bg. Ανακτήθηκε στις 21 Ιουνίου 2022.
41. ↑  «Alan Pardew leaves CSKA Sofia after bananas thrown at black players». *Sky Sports*. 1 Ιουνίου 2022. Ανακτήθηκε στις 1 Ιουνίου 2022.
42. ↑  «CSKA Sofia: Alan Pardew leaves after racist behaviour from some of Bulgarian club's fans». BBC Sport. 1 June 2022.. Ανακτήθηκε στις 1 June 2022.
43. ↑  «Επίσημο: Προπονητής του Άρη ο Άλαν Πάρντιου». *agones.gr*.
44. ↑  «Ανακοίνωση της ΠΑΕ ΑΡΗΣ - Ανακοινώσεις - News».
45. ↑  Άρης: Τέλος ο Πάρντιου
46. ↑  Άρης: Επίσημο το «διαζύγιο» με Πάρντιου
47. ↑  Άλαν Πάρντιου: Αφήνει τους πάγκους και κάνει ντουέτο στο ραδιόφωνο με Dj!

Εξωτερικές πηγές
----------------

* Το ποδοσφαιρικό προφίλ του Α.Πάρντιου στο transfermarkt.com
* Το προπονητικό προφίλ του Α.Πάρντιου στο transfermarkt.com

  



|  |  |  |  |
| --- | --- | --- | --- |
| 

| π • σ • ε
Α.Σ. Άρης Θεσσαλονίκης – Προπονητές ποδοσφαίρου |
| --- |
|  |
| 
Βλαχόπουλος (1914–18)  ·
Κ. Βικελίδης (1922–27)  ·
Κέσλερ (1927–29)  ·
Ντε Βαλέρ (1929–32)  ·
Άνταλ (1932–34)  ·
Κ. Βικελίδης (1934–40)  ·
Καλτέκης (1945–49)  ·
Γιακουμής (1949–50)  ·
Αγγελάκης (1950–53)  ·
Κλ. Βικελίδης (1953–55)  ·
Σιμονόφσκι (1955)  ·
Νετούκα (1955)  ·
Πέτροβιτς (1955–56)  ·
Κάσανιν (1956)  ·
Στέβοβιτς (1956–57)  ·
Κλ. Βικελίδης (1957)  ·
Στέβοβιτς (1957–58)  ·
Καλτέκης (1958)  ·
Πανάγκλ (1958–59)  ·
Κλ. Βικελίδης (1958–59)  ·
Γκλίσοβιτς (1959–61)  ·
Κλ. Βικελίδης (1961)  ·
Βελλιάδης (1961-62)  ·
Σπάγιτς (1962)  ·
Γρηγοριάδης (1962)  ·
Τρεβιζάν (1962)  ·
Πάλφι (1962–66)  ·
Γκλίσοβιτς (1966–67)  ·
Κορέιρα (1967–69)  ·
Αγγελάκης (1969)  ·
Τσίριτς (1969–71)  ·
Μπαλτατζής (1971)  ·
Άλεν (1971)  ·
ΜακΓκίνες (1971–73)  ·
Στάνκοβιτς (1973–75)  ·
Παναγούλιας (1975)  ·
Ζέτσεφ (1975–76)  ·
Παναγούλιας (1976–77)  ·
Ρουλ (1977)  ·
Πατσίδης (1977)  ·
Τσίριτς (1978)  ·
Τσατσέφσκι (1978–79)  ·
Σασία (1979–80)  ·
Μπλάνστοουν (1980)  ·
Βίτσαν (1980–81)  ·
Ναλμπάντης (1981)  ·
Κράμερ (1981–82)  ·
Γεωργιάδης (1982–84)  ·
Χατζηκώστας (1984)  ·
Λίμπρεχτς (1984–86)  ·
Βένος (1986)  ·
Ζετς (1986–87)  ·
Γούναρης (1987)  ·
Πρόκοπ (1987–88)  ·
Παναγούλιας (1988–90)  ·
Τσίλιος (1990)  ·
Γκμοχ (1990–91)  ·
Τσίλιος (1991)  ·
Βούτσοφ (1991–92)  ·
Φοιρός (1992–95)  ·
Τζιφόπουλος (1995-96)  ·
Γιαραμπίνσκι (1996)  ·
Διαμαντόπουλος (1996)  ·
Σεμερτζίδης και Παντζιαράς (1997)  ·
Ρότσα (1996)  ·
Φοιρός (1997–98)  ·
Παράσχος (1998)  ·
Παναγούλιας (1998–99)  ·
Πέτκοβιτς (1999–00)  ·
Σεμερτζίδης (1999–00)  ·
Τεννές (2000–01)  ·
Μισέλ (2001)  ·
Ταρντί (2001-02)  ·
Τζιφόπουλος (2002)  ·
Κράους (2002)  ·
Φοιρός (2002–03)  ·
Μιχαλίτσος (2003)  ·
Παντζιαράς (2003)  ·
Σκόμποε (2003-04)  ·
Μιχαλίτσος (2004)  ·
Κατσαβάκης (2004)  ·
Χατζάρας (2004–05)  ·
Κουούζελα (2005)  ·
Αναστόπουλος (2005–06)  ·
Όγιος (2006-07)  ·
Πασιαλής (2007)  ·
Ερνάντεθ (2007)  ·
Ολίβα (2007)  ·
Μπάγεβιτς (2007–08)  ·
Ερνάντεθ (2008–09)  ·
Μαζίνιο (2009)  ·
Μπουγιουκλής (2009)  ·
Κούπερ (2009–11)  ·
Μιχαλίτσος (2011)  ·
Τσιώλης (2011)  ·
Μιχαλίτσος (2012)  ·
Μίχαλ Πρόμπιερζ (2011-12)  ·
Μασάδο (2012)  ·
Κατσαβάκης (2012)  ·
Πασιαλής (2012)  ·
Αλκαράθ (2012-13)  ·
Μιχαλίτσος (2013)  ·
Παπαδόπουλος (2013)  ·
Χατζηνικολάου (2013) ·
Μιλίνκοβιτς (2013)  ·
Παπαδόπουλος (2013-14)  ·
Καλαϊτζίδης (2014)  ·
Μπουγιουκλής (2014)  ·
Κάμπος (2014)  ·
Ντομπρασίνοβιτς (2015)  ·
Καλαϊτζίδης (2015)  ·
Αναστόπουλος (2015–17)  ·
Σκέντζος (2017)  ·
Κωστένογλου (2017)  ·
Σπανός (2017–18)  ·
Ερρέρα (2018)  ·
Τερζής (2018)  ·
Παντελίδης (2018–19)  ·
Τερζής (2019)  ·
Ένινγκ (2019–20)  ·
Τερζής (2020)  ·
Μάντζιος (2020–22)  ·
Τερζής (2022)  ·
Μπούργος (2022)  ·
Τερζής (2022)  ·
Πάρντιου (2022–23)  ·
Τερζής (2023)  · |

 |